CELEX: 32013R1006
Language: sk
Date: 2013-10-18 00:00:00
Title: Vykonávacie nariadenie Komisie (EÚ) č. 1006/2013 z  18. októbra 2013 o povolení L-cystínu ako kŕmnej doplnkovej látky pre všetky druhy zvierat  Text s významom pre EHP

19.10.2013   
            
            
               SK
            
            
               Úradný vestník Európskej únie
            
            
               L 279/59
            
         VYKONÁVACIE NARIADENIE KOMISIE (EÚ) č. 1006/2013
   z 18. októbra 2013
   o povolení L-cystínu ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy takéhoto povoľovania.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie L-cystínu ako kŕmnej doplnkovej látky vo funkčnej skupine „aminokyseliny, ich soli a analógy“. K uvedenej žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Uvedená žiadosť sa týka povolenia L-cystínu ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 13. marca 2013 (2) k záveru, že L-cystín nemá za navrhovaných podmienok použitia nepriaznivý účinok na zdravie zvierat, ľudské zdravie ani na životné prostredie a že ho možno pokladať za účinný, pokiaľ ide o splnenie požiadaviek na aminokyseliny obsahujúce síru v prípade všetkých druhov zvierat. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia uvedenej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť, ako sa špecifikuje v prílohe k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  EFSA Journal (Vestník EFSA) 2013; 11(4):3173.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  mg/kg kompletného krmiva s vlhkosťou 12 %
               
            
                  
                     Kategória výživných doplnkových látok. Funkčná skupina: aminokyseliny, ich soli a analógy
                  
               
            
                  3c391
               
               
                  —
               
               
                  L-cystín
               
               
                  
                               
                           
                           
                              
                                 Zloženie doplnkovej látky
                              
                              Kryštalický prášok vyprodukovaný hydrolýzou prírodného keratínu z hydinového peria s minimálnym obsahom L-cystínu 98,5 %.
                           
                        
                               
                           
                           
                              
                                 Charakteristika účinnej látky
                              
                              Názov IUPAC: Kyselina (2R)-2-amino-3-[(2R)-2-amino-3-hydroxy-3-oxopropyl] disulfanyl-propánová
                              Číslo CAS: 56-89-3
                              Chemický vzorec: C6H12N2O4S2
                              
                           
                        
                               
                           
                           
                              
                                 Analytické metódy
                                  (1)
                              
                              Na stanovenie L-cystínu v kŕmnej doplnkovej látke:
                              Titrácia, Európsky liekopis (Ph. Eur. 6.0, metóda 01/2008-0998).
                              Na stanovenie cystínu v premixoch, kŕmnych zmesiach a kŕmnych surovinách:
                              ionexová chromatografická metóda s pokolónovou derivatizáciou a fotometrickou detekciou: nariadenie (ES) č. 152/2009 (2) (príloha III bod F)
                           
                        
               
                  všetky živočíšne druhy
               
               
                  —
               
               
                  —
               
               
                  —
               
               
                  
                              1.
                           
                           
                              Na účely bezpečnosti používateľov: počas manipulácie by sa mala použiť ochranná dýchacia maska, ochranné okuliare a rukavice.
                           
                        
                              2.
                           
                           
                              V usmerneniach k používaniu doplnkovej látky a premixov uveďte:
                              
                                          —
                                       
                                       
                                          Stabilitu pri spracúvaní a podmienky skladovania.
                                       
                                    
                                          —
                                       
                                       
                                          Doplnenie L-cystínom závisí od požiadaviek cieľových zvierat na aminokyseliny obsahujúce síru a od úrovne iných aminokyselín obsahujúcich síru v dávke
                                       
                                    
                        
               
                  8. novembra 2023
               
            
         (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.
      
         (2)  Ú. v. EÚ L 54, 26.2.2009, s. 1.